section_heading: Grčki rat za neovisnost
paragraph_text: Tijekom grčkog rata za nezavisnost Nauplion je bio glavno otomansko uporište kojeg je godinama opsjedao Theodoros Kolokotronis. Akronauplion i kasnije Palamidi konačno su se predali zbog gladovanja. Nakon osvajanja, zbog svojih snažnih fortifikacija, grad je postao sjedište privremene grčke vlade, a Kapodistrias ga je učinio službenim glavnim gradom Grčke 1829. godine. Nakon njegova ubojstva u Nauplionu 1831. uslijedilo je razdoblje anarhije sve do dolaska kralja Otta i uspostave nove Kraljevine Grčke. Nauplion je ostao prijestolnica kraljevine sve do 1834 kada je kralj Otto odlučio premjestiti prijestolnicu u Atenu.